b'\n_START_ARTICLE_\nZamera (film)\n_START_SECTION_\nVsebina\n_START_PARAGRAPH_\nZamera opisuje prekletstvo, ki se rodi na mestu kjer je nekdo umrl v veliki jezi ali mukah. Tisti, ki obi\xc5\xa1\xc4\x8dejo to nadnaravno silo bodo umrli; in prekletstvo se bo \xc5\xa1irilo od \xc5\xbertve do \xc5\xbertve. Naslednji dogodki so opisani po vrstnem redu dogajanja, saj v filmu niso tako prikazani._NEWLINE_Dru\xc5\xbeina Saeki je \xc5\xbeivela sre\xc4\x8dno v predmestju Tokia, toda \xc5\xbeena Kayako Saeki se zaljubi v njenega profesorja na kolid\xc5\xbeu, Petra Kirka, ter o njem pi\xc5\xa1e v svojem dnevniku. Njen mo\xc5\xbe Takeo najde dnevnik in misli, da ima Kayako razmerje s Petrom. Takeo znori in potisne Kayako po stopnicah in ji zlomi vrat. Nato je v kadi utopil \xc5\xa1e svojega mlaj\xc5\xa1ega sina Toshia, ki je bil pri\xc4\x8da umoru svoje mame, ter ma\xc4\x8dka Mara. Takeo skrije trupla na podstre\xc5\xa1je, nato pa ga duh Kayako obesi s svojimi lasmi v Toshiovi sobi. Peter pride v hi\xc5\xa1o, da bi govoril s Kayako, potem ko je od nje prejel pismo, vendar najde samo njeno truplo. Zgro\xc5\xbeen odide in se naslednji dan vr\xc5\xbee iz balkona pred svoj \xc5\xbeeno in se ubije. Dru\xc5\xbeina Saeki se ponovno rodi kot duhovi, ki spominjajo na njihov bes in trpljenje. Kayako, ki se pojavlja kot duh onry\xc5\x8d, pusti prekletstvo nad hi\xc5\xa1o v kateri so bili ubiti._NEWLINE_\xc4\x8cez nekaj let se dru\xc5\xbeina Williams preseli v to hi\xc5\xa1o iz Amerike. Medtem je mo\xc5\xbeu Mattu hi\xc5\xa1a v\xc5\xa1e\xc4\x8d, se njegova \xc5\xbeena Jennifer in mati z demenco Emma po\xc4\x8dutita neprijetno. Jennifer hitro podle\xc5\xbee prekletstvu. Matt se vrne domov, kjer najde razburjeno Emmo in umirajo\xc4\x8do Jennifer. Toshio nato par ubije. Oskrbovalka Yoko naslednji dan najde Emmo samo in sre\xc4\x8da Kayako, ki jo ubije. Zaskrbljen zaradi Yoko, njen delodajalec Alex po\xc5\xa1lje k Emmi drugo oskrbovalko Karen Davis. Tam Karen najde \xc5\xbeivega Toshia in ma\xc4\x8dka Mara, zato za pomo\xc4\x8d prosi Alexa. _NEWLINE_Alex najde mrtvo Emmo in Karen v \xc5\xa1okovnem stanju po prvem sre\xc4\x8danju s Kayako, zato pokli\xc4\x8de policijo, vklju\xc4\x8dno z detektivom Nakagawo. Nakagawa in njegov partner Igarashi razi\xc5\xa1\xc4\x8deta hi\xc5\xa1o in na podstre\xc5\xa1ju najdeta trupli Matta in Jennifer skupaj s \xc4\x8dlove\xc5\xa1ko spodnjo \xc4\x8deljustjo. Mattova sestra Susan izgine, potem ko ji sledi in napade Kayako. Alexa pa ubije s Kayako obsedena Yoko, ki ji manjka spodnja \xc4\x8deljust. Karen prav tako postane tar\xc4\x8da Kayako in o tem pove svojemu fantu Dougu. Karen med raziskovanjem izvora prekletstva izve od detektiva Nakagawe, da so bili prekleti vsi trije njegovi kolegi, ki so raziskovali smrti Saekovih. To no\xc4\x8d Nakagawa sku\xc5\xa1a za\xc5\xbegati hi\xc5\xa1o, vendar ga ubije Takeo._NEWLINE_Karen odhiti v hi\xc5\xa1o, potem ko izve, da jo je Doug od\xc5\xa1el tja iskati. Karen prispe v hi\xc5\xa1o, kjer najde Douga ohromelega zaradi strahu. Z njim sku\xc5\xa1a pobegniti, vendar se po stopnicah priplazi Kayako, ki zaradi trahu ubije Douga. Karen zavoha bencin in se odlo\xc4\x8di za\xc5\xbegati hi\xc5\xa1o, s Dougovim v\xc5\xbeigalnikom. Karen je preme\xc5\xa1\xc4\x8dena v bolni\xc5\xa1nico, kjer izve, da je hi\xc5\xa1a pre\xc5\xbeivela po\xc5\xbear. Ko obi\xc5\xa1\xc4\x8de Dougovo truplo se zave, da ji Kayako \xc5\xa1e vedno sledi. katera se pojavi za njo.'